CELEX: 32020R0485
Language: hu
Date: 2020-04-02 00:00:00
Title: A Bizottság (EU) 2020/485 végrehajtási rendelete (2020. április 2.) az (EU) 2018/659 végrehajtási rendelet I. mellékletének az élő lófélék, valamint a lófélék spermája, petesejtjei és embriói Thaiföldről az Unióba történő belépése tekintetében történő módosításáról (EGT-vonatkozású szöveg)

3.4.2020   
               
               
                  HU
               
               
                  Az Európai Unió Hivatalos Lapja
               
               
                  L 103/10
               
            
         A BIZOTTSÁG (EU) 2020/485 VÉGREHAJTÁSI RENDELETE
         (2020. április 2.)
         az (EU) 2018/659 végrehajtási rendelet I. mellékletének az élő lófélék, valamint a lófélék spermája, petesejtjei és embriói Thaiföldről az Unióba történő belépése tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról szóló, 1992. július 13-i 92/65/EGK tanácsi irányelvre (1) és különösen annak 17. cikke (3) bekezdésére,
         tekintettel a lófélék mozgására és harmadik országból történő behozatalára irányadó állategészségügyi feltételekről szóló, 2009. november 30-i 2009/156/EK tanácsi irányelvre (2) és különösen annak 2. cikke i) pontjára, 12. cikke (1), (4) és (5) bekezdésére, 13. cikke (2) bekezdésére, valamint 15. és 16. cikkére, továbbá 19. cikke a) és b) pontjára,
         mivel:
         
                     (1)
                  
                  
                     Az (EU) 2018/659 bizottsági végrehajtási rendelet (3) létrehozza azon harmadik országok és harmadik országbeli területi részek jegyzékét, amelyekből a lóféléknek és azok spermájának, petesejtjeinek és embrióinak az Unióba történő belépése engedélyezett. Meghatározza továbbá az e szállítmányokra alkalmazandó egészségügyi és állategészségügyi bizonyítványkiállítási követelményeket.
                  
               
                     (2)
                  
                  
                     A 2009/156/EK irányelv megállapítja a lófélék Unióba történő behozatalára irányadó állategészségügyi követelményeket. Előírja, hogy az Unióba behozott lóféléknek olyan harmadik országból kell származniuk, amely mentes az afrikai lópestistől.
                  
               
                     (3)
                  
                  
                     A 92/65/EGK irányelv megállapítja a lófélék spermájának, petesejtének és embriónak az Unióba történő behozatalára irányadó állategészségügyi követelményeket. Az irányelv rendelkezései szerint kizárólag olyan áruk hozhatók be az Unióba, amelyek az említett irányelvvel összhangban összeállított jegyzékben szereplő harmadik országból vagy harmadik országbeli területi részekből származnak.
                  
               
                     (4)
                  
                  
                     Az állatok átszállítás alatt álló szállítmányainak ellenőrzésére vonatkozó egyedi szabályokat az (EU) 2019/2124 felhatalmazáson alapuló bizottsági rendelet (4) III. és IV. fejezete tartalmazza.
                  
               
                     (5)
                  
                  
                     2020. március 27-én Thaiföld az afrikai lópestis kitörését jelentette az Állategészségügyi Világszervezetnek (OIE). A lóféléknek és a lófélék szaporítóanyagainak Thaiföldről az Unióba történő beléptetése ezért a továbbiakban nem engedélyezhető. Következésképpen az (EU) 2018/659 végrehajtási rendelet I. mellékletében a Thaiföldre vonatkozó bejegyzést módosítani kell, hogy a továbbiakban ne legyen engedélyezett a lóféléknek és a lófélék szaporítóanyagainak Thaiföldről az Unióba történő beléptetése.
                  
               
                     (6)
                  
                  
                     Az (EU) 2018/659 végrehajtási rendeletet ezért ennek megfelelően módosítani kell.
                  
               
                     (7)
                  
                  
                     Az állategészségügyi kockázatokra tekintettel az (EU) 2018/659 végrehajtási rendelet I. mellékletében a Thaiföldre vonatkozó bejegyzést érintő módosításnak a lehető leghamarabb hatályba kell lépnie.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2018/659 végrehajtási rendelet I. mellékletében a Thaiföldre vonatkozó bejegyzés helyébe a következő szöveg lép:
            
               
                           „TH
                        
                        
                           Thaiföld
                        
                        
                           TH-0
                        
                        
                           Az egész ország
                        
                        
                           G
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —
                        
                        
                           —”
                        
                        
                            
                        
                     
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 2-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 268., 1992.9.14., 54. o.
         
         
            (2)  HL L 192., 2010.7.23., 1. o.
         
         
            (3)  A Bizottság (EU) 2018/659 végrehajtási rendelete (2018. április 12.) az élő lóféléknek, valamint a lófélék spermájának, petesejtjeinek és embrióinak az Unióba történő belépésére vonatkozó feltételekről (HL L 110., 2018.4.30., 1. o.).
         
            (4)  A Bizottság (EU) 2019/2124 felhatalmazáson alapuló rendelete (2019. október 10.) az (EU) 2017/625 európai parlamenti és tanácsi rendeletnek az Unión keresztül történő átszállítás, átrakodás és továbbszállítás alatt álló állat- és áruszállítmányokra vonatkozó hatósági ellenőrzések tekintetében történő kiegészítéséről, valamint a 798/2008/EK, az 1251/2008/EK, a 119/2009/EK, a 206/2010/EU, a 605/2010/EU, a 142/2011/EU, a 28/2012/EU bizottsági rendelet, az (EU) 2016/759 bizottsági végrehajtási rendelet és a 2007/777/EK bizottsági határozat módosításáról (HL L 321., 2019.12.12., 73. o.).